**Electric Light Orchestra (ELO)** je britská rocková skupina, ktorú spolu s bubeníkom Bev Bevanom v roku 1970 v Birminghame založili skladatelia a multi-inštrumentalisti Jeff Lynne a Roy Wood. Ich hudobná produkcia bola ovplyvnená v tom čase populárnym progresívnym rockom. Hudba skupiny ELO je kritikou označovaná za futuristickú zmes aranžmánov, ktorá vychádza z hudobného štýlu The Beatles, označovaného aj ako Beatlesque, popu a klasickej hudby. Potom, ako od skupiny v roku 1972 odišiel Roy Wood, ich lídrom sa stal Jeff Lynne, ktorý s kapelou realizoval svoje hudobné nápady. Stabilnými členmi zoskupenia po tomto ich novom štarte zostali Lynne, Bevan a hráč na klávesové nástroje, Richard Tandy.

Zámerom pre vznik kapely ELO bola Lynneho a Woodova snaha produkovať moderne znejúce rockové a popové skladby, ktoré by mali zvuk pripomínajúci klasickú hudbu. Vychádzali z Woodovej predchádzajúcej kapely The Move, v ktorej s ním účinkovali aj Bevan a Lynne. V 70. a 80. rokoch 20. storočia skupina ELO vydala sériu albumov a singlov, ktoré dosiahli Top 10 hudobných rebríčkov. Dva albumy, prvý s diskonahrávkami, *Discovery* (1979), a druhý koncepčný album s témou science fiction, nazvaný *Time* (1981), dosiahli vrchol britských hudobných rebríčkov. V roku 1986 Lynne stratil záujem o kapelu a ukončil s ňou spoluprácu. Bevan reagoval vytvorením vlastnej kapely, ELO Part II, z ktorej sa neskôr stala hudobná skupina The Orchestra. Okrem krátkeho spoločného účinkovania medzi rokmi 2000–01, bola skupina ELO počas troch desaťročí prakticky neaktívna. V roku 2014 Lynne spolu s Tandym začali spolu vystupovať na koncertnom turné s novými nahrávkami, pod spoločným pseudonymom **Jeff Lynne's ELO**.

Medzi rokmi 1972 až 1986, počas svojej hlavnej štrnásťročnej hudobnej kariéry aktívneho nahrávania a koncertovania, skupina ELO na celom svete predala viac ako 50-miliónov hudobných nosičov. Majú na svojom konte 19 kanadských (od CRIA), 21 amerických (od RIAA) a 38 britských (od BPI) hudobných ocenení. V Spojených štátoch v polovici sedemdesiatych rokov skupina zaznamenala významný komerčný úspech. Boli v tomto období v médiách označení za „anglických chlapcov s veľkými husľami". Medzi rokmi 1972 až 1986 mali ELO dvadsať singlov v Top 20 rebríčku UK Singles Chart a pätnásť Top 20 v rebríčku *Billboard* Hot 100. Medzi ich rekordmi je aj najviac (20) singlov v Top 40 rebríčka *Billboard* Hot 100, ktoré získali bez toho aby v USA dosiahli v tomto hodnotení číslo jeden. V roku 2017 bola skupina ELO v zložení: Wood, Lynne, Bevan a Tandy, uvedená do Rokenrolovej sieni slávy.

Diskografia
-----------

### Electric Light Orchestra

* 1971 *No Answer*
* 1973 *Electric Light Orchestra II*
* 1973 *On the Third Day*
* 1974 *The Night The Light Went On (In Long Beach) (live)*
* 1974 *Eldorado*
* 1975 *Face the Music*
* 1976 *A New World Record*
* 1977 *Out of the Blue*
* 1979 *Discovery*
* 1980 *Xanadu* - soundtrack
* 1981 *Time*
* 1983 *Secret Messages*
* 1986 *Balance of Power*
* 2001 *Zoom*
* 2015 *Alone in the Universe* (ako Jeff Lynne's ELO)

### Electric Light Orchestra Part Two

* 1990 *Electric Light Orchestra, Part Two*
* 1994 *Moment of Truth*

### Single

* 1972 *Roll Over Bhetooben*
* 1973 *Show Down*
* 1974 *Can't Get You Out of My Head*
* 1976 *Evil Woman*

Zloženie skupiny
----------------

Okrem hlavných členov s kapelou spolupracovalo viacero hudobníkov.

Referencie
----------

1. 1 2   *Night Moves: Pop Music in the Late '70s* [online]. St. Martin's Press, 2000. Dostupné online. ISBN 978-0-312-19821-3.
2. ↑   *Electric Light Orchestra, Part II* [online]. AllMusic. Dostupné online.
3. ↑  HARDY, Phil. *The Da Capo Companion to 20th-century Popular Music*. [s.l.] : Da Capo Press, 1995. Dostupné online. ISBN 978-0-306-80640-7. S. 287.
4. ↑   *Disco, Punk, New Wave, Heavy Metal, and More: Music in the 1970s and 1980s*. Ed. Ray, Michael. [s.l.] : Britannica Educational Publishing, 2012. Dostupné online. ISBN 978-1-61530-912-2. Classical Influences: Art Rock and Progressive Rock, s. 105.
5. 1 2   *Electric Light Orchestra* [online]. AllMusic. Dostupné online.
6. ↑  MACAN, Edward. *Rocking the Classics: English Progressive Rock and the Counterculture*. [s.l.] : Oxford University Press, 1997. Dostupné online. ISBN 978-0-19-509887-7.
7. ↑   *Electric Light Orchestra – Band History* [online]. Elo.biz, [cit. 2011-10-02]. Dostupné online. Archivované 2010-05-11 z originálu.
8. ↑   *RIAA* [online]. RIAA, [cit. 2011-10-02]. Dostupné online. Archivované 2011-10-04 z originálu.
9. ↑   *Home* [online]. Bpi.co.uk, [cit. 2013-02-02]. Dostupné online.
10. ↑  Rob Michel. *Electric Light Orchestra: Eldorado* [online]. [Cit. 2007-07-27]. Dostupné online. Archivované 2017-03-06 z originálu.
11. ↑  Casey Kasem's American Top 40 from 15 March 1986
12. ↑  Robert Porter. *Electric Light Orchestra – The USA Singles* [online]. [Cit. 2007-07-27]. Dostupné online.
13. ↑   *Pearl Jam, Tupac Shakur and Joan Baez Will Join the Rock and Roll Hall of Fame - NYTimes.com* [online]. [Cit. 2016-12-20]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Electric Light Orchestra**

Externé odkazy
--------------

* Oficiálny informačný servis